CELEX: 62021TN0662
Language: da
Date: 2021-10-15 00:00:00
Title: Sag T-662/21: Sag anlagt den 15. oktober 2021 — Troy Chemical Company mod Kommissionen

6.12.2021   
            
            
               DA
            
            
               Den Europæiske Unions Tidende
            
            
               C 490/51
            
         
      Sag anlagt den 15. oktober 2021 — Troy Chemical Company mod Kommissionen
      (Sag T-662/21)
      (2021/C 490/61)
      Processprog: engelsk
      
         Parter
      
      
         Sagsøger: Troy Chemical Company BV (Delft, Nederlandene) (ved advokaterne D. Abrahams, Ł. Gorywoda og Z. Romata)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse C (2021) 5968 final af 5. august 2021, hvorved der blev givet delvist afslag på aktindsigt i de dokumenter, som sagsøgeren havde begæret aktindsigt i, i henhold til forordning (EF) nr. 1049/2001 (1), annulleres i sin helhed.
               
            
                  —
               
               
                  Anmodningen om fremskyndet procedure i henhold til artikel 151 og 152 i Rettens procesregelment imødekommes.
               
            
                  —
               
               
                  Der træffes andre eller yderligere foranstaltninger, som findes påkrævet
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et enkelt anbringende om, at Kommissionen tilsidesatte artikel 4, stk. 2, andet led, i forordning (EF) nr. 1049/2001 — hvilket udgør en tilsidesættelse af både »et væsentligt formkrav« og af »retsstatsprincippet«. Det gøres gældende, at de faktiske omstændigheder i den foreliggende sag ikke begrunder de undtagelser, som Kommissionen har påberåbt sig for at afslå at udlevere redigerede afsnit af de begærede dokumenter, og under alle omstændigheder taler den mere tungtvejende offentlige interesse i gennemsigtighed og åbenhed i lovgivningsprocessen for en fuldstændig udbredelse af de af sagsøgeren begærede dokumenter.
      
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).